O Sarre s'establió en 1920 dimpués d'a Primera Guerra Mundial como o Territorio d'a Cuenca d'o Saar, ocupau y gubernau por Francia baixo o mandato d'a Liga de Nacions. A rechión fuertement industrializada yera economicament valurosa, a causa d'a riqueza d'as suyas depositos de carbón y a suya ubicación en a buega entre Francia y Alemanya. O Sarre estió tornau a l'Alemanya nazi en o referendum sobre l'estatus d'o Sarre de 1935. Dimpués d'a Segunda Guerra Mundial, l'administración militar francesa en l'Alemanya ocupada por os aliatos organizó o territorio como o Protectorado d'o Sarre a partir de 1947. Dimpués d'o referendum d'o Estatuto d'o Sarre de 1955, s'unió a la Republica Federal d'Alemanya como estato l'1 de chinero de 1957. O Sarre utilizó a suya propia moneda, o franco d'o Sarre y estampetas emitidas especialment pa o territorio dica 1959.